**Prof.as.dr Vjollca Osja** është pedagoge e brendshme në Departamentin e Letërsisë, Fakulteti i Histori-Filologjisë**,** Universiteti i Tiranës. Ka një përvojë pune 25 vjeçare si pedagoge. Është diplomuar në vitin 1995. Studimet pasuniversitare dhe ato doktorale lidhen me fushat e teorive letrare. Fushat e saj të mësidhënies dhe të kërkimit janë: Teoritë e Letërsisë, Metodat e Interpretimit të Letërsisë, Çështje të përcaktimit zhanror të teksteve, teknikat e shkrimit krijues. Interesi kërkimor përfshin gjithashtu çështje që lidhen me studimet mbi përkthimin. Ka referuar në shumë konferenca dhe seminare shkencore brenda dhe jashtë vendit, dhe po ashtu është autore e bashkautore e shumë artikujve shkencorë të botuar në revista shkencore kombëtare dhe ndërkombëtare të indeksuara.

Ka qenë pjesë e projekteve shkencore e kulturore si eksperte apo drejtuese projekti. Si **eksperte** në:

a) Projekt për Kërkim e Zhvillim, në kuadër të Programit Kombëtar “Shkencat Sociale dhe Albanologjike”. Titulli i projektit: “Kontribut me vlerë në fushë të Albanologjisë- Kolë Thaçi”, Universiteti i Shkodrës “Luigj Gurakuqi. (2021-2023). b) Programi “UT, Kërkim, Ekselencë dhe Inovacion” Titulli i projektit: “Përdorimi i teknologjive të reje në mësimdhënien e letërsisë” (2021-2023). Si **drejtuese projekti** në “Në art-kulturë dhe trashëgimi kulturore”, mbështetur dhe financuar nga Ministria e Kulturës. Titulli i projektit:”Brikolazh dhe projeksione letrare”(2022). Ka botuar monografinë “Aspekte të ligjërimit në poezinë e Mjedjes, Poradecit, Nolit dhe Migjenit” (Tiranë, 2014). Është bashkautore në librat “Antologji e poezisë shqipe + një shtojcë studimore” (Tiranë, 2014); “100 lirikat –Frederik Rreshpja” (Tiranë 2018) dhe “Arti i poezisë- Një hyrje e shkurtër” (Tiranë 2021). Po ashtu bashkëpërkthyese e tekstit universitar “Teoritë letrare moderne dhe tekstet antike” (Tiranë, 2019) të Thomas A. Schmitz.

Në vitet 2020-2022 ka qenë anëtare e Komisionit të Përhershëm për dhënien e gradës shkencore “Doktor” në Fakultetin Histori- Filologji, Universiteti i Tiranës